Document ID: 32010D0570

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 13ης Σεπτεμβρίου 2010
για τον διορισμό των μελών της Ευρωπαϊκής Οικονομικής και Κοινωνικής Επιτροπής, για την περίοδο από 21 Σεπτεμβρίου 2010 έως 20 Σεπτεμβρίου 2015
(2010/570/ΕΕ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης και ιδίως το άρθρο 300 παράγραφος 2 και το άρθρο 302, σε συνδυασμό με το άρθρο 7 του πρωτοκόλλου σχετικά με τις μεταβατικές διατάξεις που προσαρτάται στη συνθήκη για την Ευρωπαϊκή Ένωση, στη συνθήκη για τη λειτουργία της Ευρωπαϊκής Ένωσης και στη συνθήκη για την ίδρυση της Ευρωπαϊκής Κοινότητας Ατομικής Ενέργειας,
τις προτάσεις των κρατών μελών,
τη γνώμη της Ευρωπαϊκής Επιτροπής,
Εκτιμώντας τα ακόλουθα:
(1)
Η τρέχουσα θητεία των μελών της Ευρωπαϊκής Οικονομικής και Κοινωνικής Επιτροπής λήγει στις 20 Σεπτεμβρίου 2010 (1). Θα πρέπει επομένως να διορισθούν μέλη της Οικονομικής και Κοινωνικής Επιτροπής για μια πενταετία, η οποία να αρχίζει στις 21 Σεπτεμβρίου 2010.
(2)
Κάθε κράτος μέλος υπέβαλε κατάσταση με αριθμό υποψηφίων ανάλογο των εδρών που του αντιστοιχούν δυνάμει της Συνθήκης, οι οποίοι είναι όλοι τους αντιπρόσωποι των οργανώσεων εργοδοτών, μισθωτών και άλλων αντιπροσωπευτικών φορέων της κοινωνίας των πολιτών, ιδίως στον κοινωνικοοικονομικό, κοινωφελή, επαγγελματικό και πολιτιστικό τομέα. Εντούτοις, η κυβέρνηση της Ρουμανίας θα προτείνει σε επόμενο στάδιο έναν ακόμη υποψήφιο για να συμπληρωθεί η κατάσταση σύμφωνα με τον αριθμό των εδρών που αντιστοιχούν δυνάμει της Συνθήκης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Διορίζονται μέλη της Οικονομικής και Κοινωνικής Επιτροπής, για την περίοδο από 21 Σεπτεμβρίου 2010 έως 20 Σεπτεμβρίου 2015, τα πρόσωπα τα ονόματα των οποίων περιλαμβάνονται στους καταλόγους του παραρτήματος της παρούσας απόφασης.
Άρθρο 2
Η παρούσα απόφαση αρχίζει να ισχύει από την ημερομηνία της έκδοσής της.
Βρυξέλλες, 13 Σεπτεμβρίου 2010.

Labels: 9
18
15